מארק לורנס

**מארק לורנס** (באנגלית: **Mark Lawrence**; נולד ב־1966) הוא סופר אמריקאי־בריטי, מחבר טרילוגיית "האימפריה השבורה". בשנת 2014 זכה לורנס בפרס דייוויד גמל לרומן הפנטזיה הטוב ביותר על ספרו "קיסר הקוצים". בנוסף, הוא מארגן את תחרות Self-Published Fantasy Blog-Off, המוקדשת לחשיפת סופרי פנטזיה עצמאיים.

## ביוגרפיה
לורנס נולד בארצות הברית ב־1966, ובילדותו עברה משפחתו להתגורר בבריטניה. הוא בעל תואר בפיזיקה ותואר דוקטור במתמטיקה.

לורנס נשוי ואב לארבעה. הוא משמש כמטפל העיקרי של בתו סֶלִין, בעלת מוגבלות, ולכן אינו משתתף בכנסים או במסעי קידום מכירות. לצד עבודתו כסופר, עבד בעבר כחוקר בתחום הבינה המלאכותית. הוא החזיק בסיווג ביטחוני סודי הן בארצות הברית והן בבריטניה.

מאז 2015 הוא מפעיל את תחרות "Self-Published Fantasy Blog-Off" ("בלוג פנטזיה בהוצאה עצמית"), שמטרתה לקדם חשיפה רחבה יותר לסופרי פנטזיה באנגלית המוציאים לאור באופן עצמאי.

בשנת 2021 היה לורנס פעיל בוועדה בקרוליינה הצפונית העוסקת ברפורמה בתחום השיטור. הוועדה הייתה מועמדת לפרס נובל לשלום.

ב-2025 לורנס ערך ניסוי שמטרתו לבחון את יכולתן של מערכות בינה מלאכותית (AI) ליצור סיפורת קצרה איכותית בהשוואה לסיפורים שכתבו סופרים. במסגרת המחקר, הוצגו לקוראים סיפורים קצרים שנכתבו על ידי AI וסופרי פנטזיה מקצועיים (כמו רובין הוב וג'ייני וורטס), מבלי לציין מי או מה כתב, והקוראים התבקשו לדרג את איכותם. התברר שהקוראים העניקו דירוג גבוה יותר לסיפורים שיצרה הבינה המלאכותית לעומת סיפורים שכתבו סופרים. עם זאת, נטען כי כתיבת ה-AI היא לכל היותר בינונית, וכי הצלחתה בדירוג משקפת את העובדה שרמה בינונית של כתיבה מספקת את רוב קהל הקוראים. המחקר התמקד בז'אנר הסיפור הקצר, מתוך הנחה כי באותה עת, ה-AI עדיין התקשתה ביצירת יצירות שלמות ומורכבות כגון רומנים.

## ביקורת ופרסים
ספר הביכורים של לורנס, "נסיך הקוצים", היה מועמד לפרס "Goodreads Choice" בקטגוריית "ספר הפנטזיה הטוב ביותר לשנת 2011", מועמד סופי לפרס "Morningstar" של דייוויד גמל (2012), ונכלל ברשימה הקצרה של פרס "Prix Imaginales" (לרומן מתורגם) ב־2013. הוא גם נבחר לאחד מ־"ספרי הפנטזיה הטובים של 2011" של בארנס אנד נובל.

ספרו השני, "מלך הקוצים", היה שוב מועמד ל־"Goodreads Choice Award" ב־2012 ונכלל ברשימת "ספרי הפנטזיה הטובים של 2012" של "באנרס אנד נובל". הוא היה גם מועמד לפרס Legend של דייוויד גמל ב־2013.

הספר השלישי בטרילוגיית "האימפריה השבורה", "קיסר הקוצים", יצא לאור באוגוסט 2013, נכנס לרשימת רבי־המכר של הסאנדיי טיימס, הגיע לגמר פרס "Goodreads" לשנת 2013, וזכה בפרס Legend של דייוויד גמל ב־2014.

הטרילוגיה השנייה של לורנס, "מלחמת המלכה האדומה" מתרחשת באותו עולם עלילתי של "האימפריה השבורה". **"נסיך השוטים"** הגיע לחצי הגמר ב־Goodreads (פנטזיה 2014) ונכלל בין מועמדי פרס Legend ב־2015. **"מפתח השקרן"** הגיע לחצי הגמר (2015) וזיכה את לורנס בפרס Legend נוסף ב־2016. **"גלגל אושהיים"** היה בחצי הגמר של Goodreads (2016).

בסך הכול הופיעו ספריו של לורנס בקטגוריית "ספר הפנטזיה הטוב ביותר" של Goodreads אחת־עשרה פעמים, ובקטגוריית "מדע בדיוני" פעם אחת (על ספרו One Word Kill). הוא גם אייר את ספר הילדים Wheelmouse and All the Crazy Robots, שנכלל בקטגוריית "ספר התמונות הטוב ביותר".

באפריל 2015 רכשה הוצאת "Harper Voyager" את הזכויות לטרילוגיית הפנטזיה הבאה שלו — "טרילוגיית האחות האדומה" — בעסקה של שש ספרות. טרילוגיה זו מתרחשת בעולם שונה מזה של "האימפריה השבורה".

יצירותיו תורגמו ל־28 שפות, והוא מכר כשני מיליון עותקים ברחבי העולם.

## ביבליוגרפיה
### האימפריה השבורה (The Broken Empire)
* "נסיך הקוצים" – אוגוסט 2011
* "מלך הקוצים" – אוגוסט 2012
* "קיסר הקוצים" – אוגוסט 2013
* "Road Brothers" – קובץ סיפורים קצרים המתרחש בעולם האימפריה השבורה, יצא ב־2015.

### מלחמת המלכה האדומה (The Red Queen's War)
* "נסיך השוטים" – יוני 2014
* "מפתח השקרן" – יוני 2015
* "גלגל אושהיים" – יוני 2016

### ספר האחות (Book of the Ancestor)
* "האחות האדומה" – אפריל 2017
* "האחות האפורה" – אפריל 2018
* "האחות הקדושה" – אפריל 2019

### זמנים בלתי־אפשריים (Impossible Times)
* "One Word Kill" – מאי 2019
* "Limited Wish" – יוני 2019
* "Dispel Illusion" – נובמבר 2019

### ספר הקרח (The Book of the Ice)
* "The Girl and the Stars" – אפריל 2020
* "The Girl and the Mountain" – אפריל 2021
* "The Girl and the Moon" – אפריל 2022

### טרילוגיית הספרייה (The Library Trilogy)
* "The Book That Wouldn't Burn" – מאי 2023
* "The Book That Broke the World" – אפריל 2024
* "The Book That Held Her Heart" – אפריל 2025

### יצירות קצרות ויצירות עצמאיות
* **Dark Tide** (2012) – הופיע באסופת "Fading Light"
* **Quick** (2013) – הופיע באסופת "Triumph Over Tragedy"
* **Select Mode** (2013) – סיפור מהאימפריה השבורה מתוך "Unfettered"
* **Bad Seed** (2014) – הופיע ב־"Grimdark Magazine" גיליון 1
* **During the Dance** (2014) – סיפור קצר חינמי באתרו
* **A Rescue** (2015) – מתוך "Legends II: Stories in Honour of David Gemmell"
* **Gunlaw** (2015) – ספר עצמאי המתפרסם באופן סדרתי ב־Wattpad
* **Bulletproof** (2016) = מתוך "Unfettered II"
* **The Dream-Taker's Apprentice** (2015) – פורסם לראשונה באסופת Fantasy Faction; זכה להכללה באסופת האודיו "Fabled Journey II" (2017)
* **Christmas Tale** – סיפור קצר חינמי באתרו
* **Locked In** – סיפור קצר חינמי באתרו
* **No Second Troy** – סיפור קצר הנכלל באומניבוס של "האימפריה השבורה"
* **Road Brothers** – קובץ סיפורים (10 במספר) מעולם האימפריה השבורה
* **Blood of the Red** – ספר עצמאי המתפרסם סדרתית ב־Wattpad
* **The Hero of Aral Pass** (2017) – מתוך האסופה "Art of War: Anthology for Charity"
* **Bound** (2018) – סיפור קצר השייך לסדרת "Book of the Ancestor"
* **A Thousand Years** (2019) – סיפור מהיקום של "מלחמת המלכה האדומה", מתוך "Unfettered III"
* **The New World** (2023) – נובלה המתרחשת בעולם "מלחמת המלכה האדומה"
* **Overdue** (2023) – סיפור קצר מעולם "טרילוגיית הספרייה"
* **Returns** (2024) – שני סיפורים קצרים ("Returns" ו־"About Pain") המתרחשים בעולם "טרילוגיית הספרייה"

### שירה
שירים חינמיים הזמינים באתרו:
* Sea Song
* Stumble
* Blue
* Shouting for the Echo
* High, Cold, Silent, Alone

## קישורים חיצוניים
* 

## הערות שוליים

קטגוריה:סופרים אמריקאים
קטגוריה:סופרי פנטזיה אמריקאים
קטגוריה:סופרי פנטזיה
קטגוריה:סופרים בריטים
קטגוריה:סופרי פנטזיה בריטים